**DOM ZDRAVLJA KARLOVAC** Razina: 31

MB: 0728756

OIB: 81499488050

RKP: 27247

**B I LJ E Š K E**

za razdoblje od 1. siječnja do 31. prosinca 2021. godine

Dom zdravlja Karlovac zdravstvena je ustanova primarne zdravstvene zaštite osnovana Odlukom o statusnoj promjeni Medicinskog centra Karlovac broj 021-01/94-01/23 Županijskog poglavarstva Karlovačke županije od 23.03.1994.g. Osnivač Doma zdravlja je Karlovačka županija.

Za obavljanje zdravstvene djelatnosti Dom zdravlja Karlovac je sa HZZO tijekom 2021. ugovarao slijedeće djelatnosti.

- opća medicina : 15 timova

- dentalna medicina : 10 timova

- patronažna služba : 14 prvostupnica sestrinstva

- ortodontska ordinacija: 1 tim

- RTG zubna dijagnostika : 2 inž. radiologije

- 6,5 tima sanitetskog prijevoza

- 1 tim pedijatrija

- palijativna skrb – 2 koordinatora za palijativnu skrb

- mobilni palijativni tim

- ginekologija

Dom zdravlja imao je u zakupu u 2021. ukupno 20 timova i to :

- 7 timova opće medicine,

- 4 tima dentalne zdravstvene zaštite,

- 4 zubnih tehničara,

- 1 tim medicine rada s psihologom (2)

- biomedicinski laboratorij

- 2 tima zdravstvene zaštite žena

- ljekarnu.

Ukupan broj djelatnika na dan 31.12.2021. je 133. Tijekom 2021. zapošljavani su djelatnici na određeno vrijeme poradi zamjene djelatnika koji izbivaju sa rada, a na neodređeno vrijeme zaposleni su djelatnici na radna mjesta upražnjena odlaskom djelatnika u mirovinu ili prestankom radnog odnosa djelatnika, a po ishođenju suglasnosti Ministarstva zdravstva.

Financijski izvještaji u sustavu proračuna se predaju sukladno izmijenjenom Pravilniku o financijskom izvještavanju u proračunskom računovodstvu (NN 3/15., 93/15., 93/15., 135/15., 2/17., 28/17., i 112/18). Pravilnik o dopunama Pravilnika o proračunskom računovodstvu i računskom planu kao i Pravilnik o izmjenama Pravilnika o financijskom izvještavanju u proračunskom računovodstvu, objavljeni u NN 126/2019. se primjenjuju za 2021.godinu. Dom zdravlja Karlovac je proračunski korisnik Karlovačke županije. Financijski planovi Doma zdravlja su dio Proračuna Karlovačke županije koja vrši konsolidaciju financijskih izvješća svojih korisnika. Knjiženja se vrše putem jedinstvenog računovodstvenog sustava - „Win-GPS“ informatičke kuće Infomare d.o.o. Dom zdravlja Karlovac je i u 2021.g. ostao obveznik obračuna i plaćanja PDV-a, obzirom da godišnje ostvaruje više od 300.000 kn oporezivih usluga. Konačnim obračunom PDV-a za 2021. godinu stopa pretporeza se mijenjala, odnosno povećala za 2 % zbog povećanja oporezivih usluga u 2021. godini. Privremena stopa pretporeza od 6% je i konačna te će se primjenjivati i u 2022. godini.

Pokrenut je sudski spor protiv Doma zdravlja Karlovac zbog isplate razlike plaće za prekovremeni rad, obračun naknade plaće za vrijeme korištenja godišnjeg odmora u vrijeme blagdana, neradnih dana, isplate dodatka na plaću s osnova otežanih uvjeta rada i isplate dodatka na plaću s osnova iznimne odgovornosti za život i zdravlje ljudi. Tužiteljica je specijalizantica Doma zdravlja koja specijalizira pedijatriju u Klinici za dječje bolesti Zagreb, dr. Maja Fiolić.

Pokrenuti su i sudski sporovi protiv Doma zdravlja Karlovac od strane zaposlenika sanitetskog prijevoza. Predmet spora su isplate dnevnica kao i dodaci na plaću u iznosu od 4% od osnovne plaće, zbog iznimne odgovornosti za život i zdravlje ljudi. Svi sudski sporovi su se uredno vodili i na njih se Dom zdravlja uredno odazivao putem svog ovlaštenog radnika.

**Bilješke uz Izvještaj PR-RAS**

U izvještajnom razdoblju Dom zdravlja Karlovac ostvario je 25.757.826 (AOP 406) kn ukupnih prihoda i 25.718.645 kn ukupnih rashoda (AOP 407), čime je ostvario višak prihoda u iznosu od 39.181 kn (AOP 408).

**PRIHODI:**

Sukladno računovodstvenom sustavu proračunskih korisnika prihodi se priznaju na temelju priljeva novčanih sredstava u izvještajnom razdoblju.

Tekuća pomoć od izvanproračunskih korisnika iznosi 339.474 kn ( AOP 58) odnosi se na refundaciju dijela plaća od strane hzzo-a koji se u 2021 godini isplaćivao radnicima u sanitetskom prijevozu i patronaži kao dodatak 10 % na plaću zbog rada s oboljelima od Covid 19.

Tekuća pomoć proračunskim korisnicima iz proračuna koji im nije nadležan iznosi 30.000 kn (AOP 064). Grad Karlovac je Domu zdravlja odobrio 30.000 kn za uređenje posudionice pomagala, koju je Dom zdravlja Karlovac preuzeo u prosincu 2020. godine, te pomoć direktno uplatio na račun ustanove.

Kapitalna pomoć proračunskim korisnicima iz proračuna koji im nije nadležan ostvarena je u iznosu od 417.289 kn (AOP 065). Dom zdravlja Karlovac je podnio zahtjev za sufinanciranje Ministarstvu regionalnog razvoja i fondova Europske unije za energetsku obnovu zgrade Ambulanta Banija na adresi Gaja Petrovića 2, Karlovac. Dobiveni iznos sredstava je 313.271 kn. Radi se o namjenskim sredstvima za Projekt - Energetske obnove zgrade Ambulanta Banija. Nabavka medicinske opreme za obiteljsku ambulatnu u Krnjaku (Analizator CRP-a) u iznosu od 14.018 kn koju je Općina Krnjak uplatila na račun ustanove. U 2021.godini Grad Karlovac je uplatio kapitalnu pomoć u iznosu od 90.000 kn kojom je izrađena projektna dokumentacija za energetsku obnovu zgrade ambulante Skakavcu.

Ostale prihode čine: prihodi od sufinanciranja usluga, prihodi od dopunskog osiguranja te ostali izvanredni prihodi u iznosu (refundacija plaća doktora i sl.) 593.676 kn (AOP 112).

Vlastiti prihodi iznose 3.122.264 kn. Odnose se na uplaćena sredstva prikupljena temeljem najma poslovnog prostora i refundacije režijskih troškova kao i na sredstva od pruženih zdravstvenih usluga u Domu zdravlja Karlovac (AOP 122).

Prihodi iz nadležnog proračuna za financiranje rashoda poslovanja ostvareni su u iznosu od 673.044 kn (AOP 130) a radi se o decentraliziranim sredstvima, čija je namjena tekuće i investicijsko održavanje građevinskih objekata, opreme i prijevoznih sredstava. Doznačena su i sredstva za sufinanciranje plaće specijalizantice Doma zdravlja Karlovac.

Prihodi iz nadležnog proračuna za financiranje rashoda za nabavu nefinancijske imovine ostvareni su u iznosu od 695.006 kn (AOP 131). Nabavljen je osobni auto za ambulantu opće medicine u Krnjaku u iznosu od 101.000 kn, od čega je Karlovačka županija doznačila sredstva u iznosu od 100.000 kn. Nabavljena su i dva sanitetska vozila u iznosu od 732.500 kn od čega je Karlovačka županija doznačila decentralizirana sredstva u iznosu od 500.000,00 kn, a Dom zdravlja Karlovac je sufinancirao iznos od 232.500 kn. Preostalih 95.006 kn utrošena su za nabavku medicinske oprema za novo preuzetu ambulantu u Lasinji.

Prihodi od HZZO-a kao najznačajniji u strukturi prihoda na temelju ugovorenih obveza ostvareni su u iznosu od 19.838.636 kn (AOP 133).

Prihodi od prodaje nefinancijske imovine iznose 35.872 kn (AOP 292), a radi se o prihodu od prodaje stanova u otkupu,i prihodu od prodaje vozila.

**RASHODI:**

U istom razdoblju ostvareni su rashodi u iznosu od 25.718.645 kn (AOP 407) i to rashodi redovnog poslovanja 24.036.240 kn (AOP 146) i rashodi za nabavu nefinancijske imovine 1.682.405 kn (AOP 344).

Najveći udio u ukupnim rashodima čine rashodi za zaposlene 18.273.438 kn (AOP 147) što je povećanje u odnosu na prošlu godinu za 15,7%. U siječnju 2021.godine osnovica za izračun plaća povećana je za 4 %. Povećan je broj zaposlenih u odnosu na isto razdoblje prošle godine. Došlo je i do povećanja prekovremenih sati u odsjeku sanitetskog prijevoza kao posljedica pandemije uzrokovane Covidom 19.

Za materijalne rashode utrošeno je 5.720.483 kn (AOP 158) što je povećanje u odnosu na prošlu godinu za 6,6%. Troškovi stručnog usavršavanja su veći u odnosu na isto razdoblje prošle godine. Veći odlazak doktora na stručna usavršavanja jer u 2020. godini nije bilo troškova vezanih za službena putovanja kao posljedica pandemije uzrokovane Covidom 19. Povećan je i trošak prijevoza, uredskog materijala i ostalih materijalnih izdataka vezanih za povećan broj zaposlenih ali i za povećanje cijena u odnosu na isto razdoblje prošle godine.

Manji je trošak usluge zubotehničkih laboratorija (AOP 178) zbog odlaska doktora dentalne medicine iz Doma zdravlja u privatnike.

Za financijske rashode realizirano je 23.745 kn (AOP 191) što je povećanje u odnosu na prošlu godinu za 24% zbog povećanje cijena bankarskih usluga (usluga platnog prometa).

**Rashode za nefinancijsku imovinu čine :**

Uredska oprema i namještaj 226.273 kn

(AOP 364)

Opremanje dentalne ambulante na adresi G. Petrovića 2 u Karlovcu. Nabava računalne opreme i izrada namještaja za novo preuzetu ginekološku ambulantu. Nabavka računalne i medicinske opreme za ordinaciju opće medicine u Skakavcu. Nabavka računalne opreme za ordinaciju obiteljske medicine u Draganiću. Uređenje pedijatrijske ambulante (soba za izolaciju i čekaonica) na adresi dr. Vladka Mačeka 48, Karlovac. Nabava računalne opreme i izrada namještaja za novo preuzetu ordinaciju obiteljske medicine na dr. Vladka Mačeka 48, Karlovac.

Oprema za održavanje 19.537 kn

(AOP 366)

Nabavljeno je 6 klima uređaja za: ordinaciju obiteljske medicine na adresi dr. Vladka Mačeka 48, klima uređaj za ordinaciju obiteljske medicine na adresi Domjanićeva 17, klima uređaj za sobu za previjanje na adresi dr. Vladka Mačeka 48, klima uređaj za ginekološku ambulantu na adresi dr. Vladka Mačeka 48, Karlovac.

Medicinska oprema 227.853 kn

(AOP 367)

Nabavka medicinske opreme za opću ambulantu u Lasinji. Nabavka medicinske opreme za obiteljsku ambulatnu u Krnjaku (Analizator CRP-a). Nabavka medicinske opreme za novo preuzetu ginekološku ambulantu. Nabavka Ekg uređaja za ordinaciju obiteljske medicine na adresi dr. Vladka Mačeka 48 u Karlovcu i za ordinaciju opće medicine u Draganiću.

Uređaji, strojevi i oprema za ostale namjene 3.674 kn

(AOP 368)

Nabavljen je jedan rashladni uređaja za ambulantu obiteljske medicine na adresi dr. Vladka Mačeka 48, za službu patronaže, za ambulantu obiteljske medicine u Lasinji za ambulantu dentalne medicine na adresi G. Petrovića 2 u Karlovcu.

Prijevozna sredstva 933.300 kn

(AOP 373)

Nabavljena su dva osobna auta za službu patronaže u iznosu od 99.800 kn. Nabavljen je osobni auto za ambulantu opće medicine u Krnjaku u iznosu od 101.000 kn. Nabavljena su i dva sanitetska vozila u iznosu od 732.500 kn.

Dodatna ulaganja 264.206 kn

(AOP 396)

U 2021.godini izrađena je projektna dokumentacija za energetsku obnovu zgrade ambulante Skakavcu iznosu od 92.500 kn. Izrađena je projektna dokumentacija za energetsku obnovu zgrade ambulante Mahično u iznosu od 50.000 kn.

Izvršeni su građevinski radovi – uređenje parkirnih mjesta na adresi Vladka Mačeka 48 u Karlovcu u iznosu od 49.225 kn.

Izvršeni su građevinski radovi - ugradnja protuprovalnih vrata na zgradi ambulante u Skakavcu u iznosu od 19.400 kn. Dodatna ulaganja na računalnoj opremi (nabavljeni su office paketi za novo nabavljena računala u Domu zdravlja Karlovac) u iznosu od 42.851 kn.

**UKUPNO 1.682.405 kn**

**Bilješke uz Izvještaj Bilancu**

Dom zdravlja Karlovac nije izdavao jamstva i nema dugoročnih depozita.

Izvršena su knjiženja na dodatnim ulaganjima na građevinskim objektima u iznosu od 221.625 kn (AOP 010). Izrađena je projektna dokumentacija za Energetsku obnovu zgrade Ambulanta Mahično i Ambulanta Skakavac u iznosu od 142.500 kn.

Izvršeni su građevinski radovi – uređenje parkirnih mjesta na adresi Vladka Mačeka 48 u Karlovcu u iznosu od 49.225 kn. Ugrađena su vrata u Ambulanti Skakavac u iznosu od 19.400 kn.

Povećana je vrijednost uredske opreme i namještaja (AOP 015) u iznosu 278.978 kn Nabavljen je novi namještaj za službu ginekologije, obiteljske i zubne ambulante i pedijatrije.

Nabavljeni su klima uređaji u u iznosu od 19.583 (AOP 017). Nabavljena je medicinska oprema u vrijednosti od 234.835 kn. Opremljena je ambulanta u Lasinji i nabavljen je dijagnostički uređaj crp-a u ambulanti Krnjak. Medicinska oprema za novo preuzetu ginekološku ambulantu i dva ekg uređaja za ambulante obiteljske medicine.

Nabavljena je kosilica za travu u iznosu od 3.674 (AOP 019). Nabavljeni su rashladni uređaji za novo preuzete ordinacije u iznosu od 3.062 (AOP 021).

Nabavljena se tri osobna automobila ( jedno novo i dva rabljena vozila) u iznosu od 200.800 kn. Nabavljena su i dva sanitetska vozila (kombi vozila) u iznosu od 732.500 kn. Smanjena je vrijednost prijevoznih sredstava u iznosu od 588.465 zbog prodaje dva vozila i izvršen je rashod jednog vozila u 2021 godini (AOP25).

Sitan inventar u upotrebi povećan je u iznosu od 162.517 kn (AOP49 i AOP50). Auto gume i sitni medicinski inventar. Opremljena je ginekološka ordinacija medicinskim inventarom jer je Dom zdravlja Karlovac od 01.07.2021. godine odlaskom doktora koncesionara u mirovinu preuzeo ambulantu na lokaciji dr. Vladka Mačeka 48 u Karlovcu.

Novac u banci i blagajni (AOP 064) je povećan kao rezultat dobre naplate potraživanja. Ostala potraživanja (AOP 081) obuhvaćaju potraživanja od HZZO-a za refundaciju bolovanja. Potraživanja po posebnim propisima (AOP 154) obuhvaćaju potraživanja za dopunsko zdravstveno osiguranje koji se odnose na naplatu pruženih usluga u ordinacijama dentalne medicine za usluge protetike i usluge snimanja zubi u zubnom rtg-u . Potraživanja za prihode od pruženih usluga odnose se na uplaćena sredstva prikupljena temeljem najma poslovnog prostora i refundacije režijskih troškova (AOP 155) te naplatu van standardnih usluga u zdravstvu.

Dionice i udjeli u glavnici - pad vrijednosti u odnosu na prošlu godinu u iznosu od 63 kn (AOP 131). Potraživanja za prihode iz proračuna (AOP 156) čine potraživanja od HZZO na temelju ugovornih obveza. Potraživanja od prodaje nefinancijske imovine (AOP 159) su potraživanja za preostale rate stanova u otkupu na rok do 30 godina.

Obveze i vlastiti izvori - Dom zdravlja Karlovac na vrijeme podmiruje dospjele obveze. Iskazano je povećanje obveza u odnosu na prošlu godinu za 11,8 %, a najviše zbog povećanja rashoda za zaposlene (AOP 172). Obveze za zaposlene (AOP 172) su obveze za plaće i naknade za zaposlene za mjesec prosinac 2021. godine a podmirene su u siječnju 2022 godine. (Nedospjele obaveze).

Kako je poslovnu 2021. godinu Dom zdravlja Karlovac završio s viškom i manjkom prihoda po različitim kategorijama, na sjednici Upravnog vijeća održanoj 31.01.2022.godine donesena je Odluka o raspodjeli rezultata kojom je preneseni manjak prihoda od nefinancijske imovine u iznosu od 534.238 (AOP 246) kn pokriven viškom prihoda poslovanja 3.241.581 kn (AOP 241).

Nakon utvrđivanja rezultata za 2021. godine te provedene obvezne korekcije rezultata po čl. 82.st.1. Pravilnika i čl. 70. St.2. Zakona, utvrđen je ukupan višak prihoda poslovanja (AOP 241) u iznosu od 3.241.581 kn i manjak prihoda od nefinancijske imovine ( AOP 246) u iznosu od 534.238 kn.

**Bilješke uz Izvještaj o obvezama**

(AOP 001) Stanje obveza na početku izvještajnog razdoblja je stanje obveza na dan 01.01.2021. godine i iznosi 1.720.111 kn. Međusobne obveze proračunskih korisnika su zajednička kategorija obveza prema svim proračunskim i izvanproračunskim korisnicima državnog proračuna i proračuna JLP(R)S-a, uz određena izuzeća (porezi, doprinosi, pdv, carine, naknade za uređenje voda, emisije u okoliš i sl.) Označavanje međusobnih obveza proračunskih korisnika vrši Karlovačka županija. Od dospjelih obveza Dom zdravlja nije podmirio usluge zubotehničkih laboratorija u iznosu od 1.858 kn iz razloga jer isti nisu naplaćeni od strane HZZO-a.( AOP 039 ).

Ukupne obaveze na dan 31.12.2021. godine iznose 1.922.450 kn (AOP 038).

**Bilješke uz Izvještaj RAS-funkcijski**

Dom zdravlja Karlovac obavlja osnovnu funkciju razreda 07 Zdravstvo. Ulaskom u sustav Riznice Karlovačke županije, funkcije zdravstvene ustanove određuje Županija kroz Proračun. Podskupina 0721 Opće medicinske usluge čini 81,6% svih usluga (AOP 091), dok se Podskupina 0712 odnosi na poslove financirane iz decentraliziranih sredstava (AOP 088).

**Bilješke uz Izvještaj PVRIO**

(AOP 015) Dionice i udjeli u glavnici – iskazan je pad vrijednosti dionica Karlovačke banke d.d. u iznosu od 63 kn.

(AOP 021) Proizvedena dugotrajna imovina –povećana je vrijednost imovine u iznosu od 35.622 kn zbog donacije automobila od drugog proračunskog korisnika. Smanjena je imovina u iznosu od 7.417 kn zbog rashoda medicinske opreme.

(AOP 032) Temeljem Odluke, otpisana su nenaplativa potraživanja u iznosu od 6.780 kn.

Karlovac, 31.01.2022.

Zakonski predstavnik:

Tatjana Šterk-Tudić,mag.oec.